A picture containing logo, company name

Description automatically generated

|  |  |
| --- | --- |
|  | Υποδιεύθυνση Επικοινωνίας  Δημοσίων Σχέσεων & Κοινωνικής Ευθύνης |

25 Απριλίου, 2024

**Αστυνομική Ανακοίνωση 1**

**Επεκτείνεται στην επαρχία Λεμεσού, το σύστημα φωτοεπισήμανσης**

Από την ερχόμενη Δευτέρα 29 Απριλίου, 2024 το σύστημα φωτοεπισήμανσης επεκτείνεται στην επαρχία Λεμεσού, με τη λειτουργία πέντε σταθερών καμερών σε άλλα δύο σημεία, με στόχο πάντα τη μείωση των σοβαρών και θανατηφόρων οδικών συγκρούσεων.

Συγκεκριμένα, τρεις κάμερες έχουν τοποθετηθεί στη διασταύρωση των **Λεωφόρων Βασιλέως Γεωργίου Α’ και Χριστάκη Κράνου**, οι οποίες θα ελέγχουν παραβάσεις που αφορούν παραβίαση του κόκκινου σηματοδότη, της άσπρης γραμμής και του ορίου ταχύτητας. Επιπρόσθετα άλλες δύο συσκευές θα ελέγχουν τις ίδιες παραβάσεις στη συμβολή των **Λεωφόρων Αρχιεπισκόπου Μακαρίου ΙΙΙ και 28ης Οκτωβρίου**.

Σημειώνεται ότι, ήδη στην επαρχία Λεμεσού χρησιμοποιούνται για έλεγχο της ταχύτητας κινητές κάμερες, ενώ είναι ήδη τοποθετημένες σταθερές κάμερες στα ακόλουθα σημεία:

* Διασταύρωση Λεωφ. Αρχ. Μακαρίου Γ´ με Λεωφ. Νίκου Παττίχη και Λεωφ. Αρχ. Λεοντίου Α´
* Διασταύρωση Λεωφ. Φρ. Ρούσβελτ κα Λεωφ. Ομονοίας
* Διασταύρωση Λεωφ. Νίκου Παττίχη και Λεωφ. Σπύρου Κυπριανού
* Συμβολή Λεωφ. 28ης Οκτωβρίου και Λεωφ. Ιάκωβου Τομπάζη
* Διασταύρωση Λεωφ. Αρχ. Μακαρίου Γ´ και Λεωφ. Αγίας Ζώνης
* Συμβολή Λεωφ. Αμαθούντος έναντι Ξενοδοχείου Αρσινόη
* Συμβολή Λεωφ. Αμαθούντος και Οδού Αριάδνης
* Κάθετος Δρόμος Λιμανιού, Κ. Πολεμίδια

Κλάδος Επικοινωνίας